
HOTĂRÂRE  NR.107/2026
pentru modificarea Hotărârii Consiliului Local nr. 28/2026 privind desființarea Serviciului Public de Salubrizare – Vulcan
              Consiliul Local al Municipiului Vulcan, întrunit în ședința extraordinară de îndată din data de 12.06.2026,            

         Analizând Proiectul de hotărâre nr. 113/1/14/11.06.2026 și Referatul de aprobare                                       nr. 113/1/15/11.06.2026 întocmit de către Primarul Municipiului Vulcan din care reiese necesitatea și oportunitatea adoptării unei hotărâri pentru modificarea Hotărârii Consiliului Local nr. 28/2026 privind desființarea Serviciului Public de Salubrizare – Vulcan
                Având în vedere Raportul nr. 111/1/16/11.06.2026 al Compartimentului Juridic din cadrul aparatului de specialitate al Primarului municipiului  Vulcan,

         În baza avizului Comisiei de specialitate „Juridică și de disciplină”, înregistrat sub                                    nr. 116/1/17/12.06.2026  a  Consiliului local Vulcan,           

            În temeiul art.129 alin.(2) lit.a), d), art. 139, art. 243 alin. 1 lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 
HOTĂRĂȘTE:
       Art.I Se aprobă modificarea art.1 din Hotărârea Consiliului Local nr. 28/2026 privind desființarea Serviciului Public de Salubrizare – Vulcan, după cum urmează:
”Art.1 Începând cu data de 30.09.2026 Serviciul Public de Salubrizare – Vulcan, serviciu cu personalitate juridică aflată în subordinea Consiliului Local al Municipiului Vulcan își încetează activitatea și se desființează”. 
      Art.II La data intrării în vigoare a prezentei hotărâri, celelalte prevederi din Hotărârea Consiliului Local nr. 28/2026 privind desființarea Serviciului Public de Salubrizare – Vulcan, rămân nemodificate.
     Art.III La data intrării în vigoare a prezentei hotărâri, Hotărârea Consiliului Local nr. 68/2026 pentru modificarea Hotărârii Consiliului Local nr. 28/2026 privind desființarea Serviciului Public de Salubrizare – Vulcan,se revocă.
     Art.IV Prezenta hotărâre se comunică Prefectului - Judeţul Hunedoara, Primarului municipiului Vulcan, Serviciul ADPP, Serviciului Public de Salubrizare – Vulcan, Compartiment financiar, contabilitate  şi se aduce la cunoştinţă publică.

Municipiul Vulcan, 12.06.2026

     PREŞEDINTE DE ŞEDINŢĂ:           CONTRASEMNEAZĂ: SECRETAR  GENERAL                                         

    CONSILIER  GOVOR FLORIN                                   ROGOBETE MIHAELA
  Această hotărâre  fost adoptată cu   următoarele voturi:

  Total consilieri locali:19

  Prezenți:19

  Pentru  : 10
  Împotrivă:3
  Abțineri:5

  Nu au votat:1

